《送黄仲甄赴廷试》
宋代·李吕

我昔尝为东南行，烦君载酒送城阈。
酒阑上马意恻怆，似叹飞沉异鳞翮。
我言君岂哙等伍，霜蹄偶蹶未为失。
整衔易辔便千里，宁比驽骀才寸尺。
转头日月曾几何，君已声名满蟾窟。
笑呼扁舟下吴会，去意猛作秋鹰制。
君家艺德知何年，弟兄头角俱突兀。
仙枝万丈不供折，人家生子叹豚犊。
春归洲渚波面肥，江神为君好风日。
君王正御紫宸朝，蜀士半居青琐闼。
牵联即日九天上，判司卑尺等厮役。
向来於我作鱼羡，吾今洗眼看鹏击。
人生行止特未定，遇坎乘流听造物。
唯有名节不可污，与君相期保黄发。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。